CELEX: 32017R2231
Language: hr
Date: 2017-12-04 00:00:00
Title: Provedbena uredba Komisije (EU) 2017/2231 оd 4. prosinca 2017. o izmjeni Provedbene uredbe (EU) 2016/329 u pogledu naziva nositelja odobrenja 6-fitaze (Tekst značajan za EGP. )

5.12.2017   
            
            
               HR
            
            
               Službeni list Europske unije
            
            
               L 319/28
            
         PROVEDBENA UREDBA KOMISIJE (EU) 2017/2231
   оd 4. prosinca 2017.
   o izmjeni Provedbene uredbe (EU) 2016/329 u pogledu naziva nositelja odobrenja 6-fitaze
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               U skladu s člankom 13. stavkom 3. Uredbe (EZ) br. 1831/2003 društvo Kaesler Nutrition GmbH podnijelo je zahtjev za promjenu naziva nositelja odobrenja navedenog u Provedbenoj uredbi Komisije (EU) 2016/329 (2).
            
         
               (2)
            
            
               Nositelj odobrenja 6-fitaze kao dodatka hrani za životinje Lohmann Animal Nutrition GmbH promijenio je naziv u „Kaesler Nutrition GmbH” s učinkom od 3. srpnja 2017. Podnositelj zahtjeva dostavio je relevantne podatke kojima podupire svoj zahtjev.
            
         
               (3)
            
            
               Predložena promjena nositelja odobrenja u potpunosti je administrativne prirode i ne podrazumijeva novu procjenu predmetnih dodataka. Europska agencija za sigurnost hrane obaviještena je o zahtjevu.
            
         
               (4)
            
            
               Kako bi se društvu Kaesler Nutrition GmbH omogućilo korištenje prava stavljanja proizvoda na tržište potrebno je izmijeniti naziv nositelja odobrenja. Provedbenu uredbu (EU) 2016/329 trebalo bi stoga na odgovarajući način izmijeniti.
            
         
               (5)
            
            
               Budući da ne postoje sigurnosni razlozi zbog kojih bi izmjene predviđene ovom Uredbom bilo potrebno odmah primjenjivati, primjereno je osigurati prijelazno razdoblje tijekom kojeg se 6-fitaza kao dodatak hrani za životinje, premiksi i krmne smjese koji sadržavaju taj dodatak hrani za životinje, a koji su sukladni odredbama koje su se primjenjivale prije datuma stupanja na snagu ove Uredbe, mogu nastaviti stavljati na tržište i upotrebljavati do isteka postojećih zaliha.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Izmjena Provedbene uredbe (EU) 2016/329
   Provedbena uredba (EU) 2016/329 mijenja se kako slijedi:
   
               (1)
            
            
               U naslovu, riječi „nositelj odobrenja Lohmann Animal Nutrition GmbH” zamjenjuju se riječima „nositelj odobrenja Kaesler Nutrition GmbH”.
            
         
               (2)
            
            
               U Prilogu, u drugom stupcu tablice pod nazivom „Naziv nositelja odobrenja”, riječi „Lohmann Animal Nutrition GmbH” zamjenjuju se riječima „Kaesler Nutrition GmbH”.
            
         Članak 2.
   Prijelazne mjere
   Dodatak hrani za životinje 6-fitaza kako je naveden u Prilogu Provedbenoj uredbi (EU) 2016/329, premiksi i krmne smjese koji sadržavaju taj dodatak hrani za životinje, a koji su proizvedeni i označeni prije 25. prosinca 2017. u skladu s propisima koji su se primjenjivali prije 25. prosinca 2017. smiju se nastaviti stavljati na tržište i upotrebljavati do isteka postojećih zaliha.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. prosinca 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Provedbena uredba Komisije (EU) 2016/329 оd 8. ožujka 2016. o odobrenju 6-fitaze kao dodatka hrani za sve ptičje vrste i za odbijenu prasad, svinje za tov, krmače i manje značajne vrste svinja (nositelj odobrenja: Lohmann Animal Nutrition GmbH) (SL L 62, 9.3.2016., str. 5.).